CELEX: 62016TN0686
Language: hr
Date: 2016-09-23 00:00:00
Title: Predmet T-686/16 P: Žalba koju je 23. rujna 2016. podnio Daniele Possanzini protiv rješenja Službeničkog suda od 18. srpnja 2016. u predmetu F-68/15, Possanzini/Frontex

21.11.2016   
            
            
               HR
            
            
               Službeni list Europske unije
            
            
               C 428/19
            
         Žalba koju je 23. rujna 2016. podnio Daniele Possanzini protiv rješenja Službeničkog suda od 18. srpnja 2016. u predmetu F-68/15, Possanzini/Frontex
   (Predmet T-686/16 P)
   (2016/C 428/22)
   Jezik postupka: francuski
   
      Stranke
   
   
      Žalitelj: Daniele Possanzini (Pisa, Italija) (zastupnik: S. Pappas, odvjetnik)
   
      Druga stranka u postupku: Agencija za europsku graničnu i obalnu stražu
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine rješenje Službeničkog suda od 18. srpnja 2016. kojim je odbijena njegova tužba;
            
         
               —
            
            
               prihvati zahtjeve podnesene u prvostupanjskom postupku;
            
         
               —
            
            
               naloži drugoj strani u postupku snošenje svih troškova.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe dva žalbena razloga.
   
               1.
            
            
               Prvi žalbeni razlog, podijeljen na dva dijela, koji se temelji na povredi članka 11. stavaka 4., 5. i 6. odluke izvršnog direktora Agencije za europsku graničnu i obalnu stražu (Frontex) od 27. kolovoza 2009. o postupku ocjenjivanja osoblja (odluka od 27. kolovoza 2009.), tumačenog s obzirom na članak 41. stavke 1. i 2. Povelje Europske unije o temeljnim pravima.
               
                           —
                        
                        
                           Prvi dio, koji se temelji na povredi koja se tiče prava, koju je počinio Službenički sud ne ispitavši tužbeni razlog koji je istaknuo tužitelj u prvostupanjskom postupku, a koji se odnosi na nepostojanje prethodnog dijaloga između potvrditelja i ocjenjivača.
                        
                     
                           —
                        
                        
                           Drugi dio, koji se temelji na povredi koja se tiče prava, kojom je zahvaćeno pobijano rješenje jer nepostojanje prethodnog dijaloga između potvrditelja i ocjenjivača nije bilo ispitano po službenoj dužnosti.
                        
                     
         
               2.
            
            
               Drugi žalbeni razlog, koji se temelji na povredi članka 2. stavka 2. odluke od 27. kolovoza 2009., zbog neuzimanja u obzir različitosti uloga ocjenjivača i potvrditelja, kako je uspostavljena unutar Frontexa.